Diari Oficial de la Generalitat Valenciana


Sumari del DOGV 6359, del 21-09-2010 (2010/9975)

RESOLUCIÓ d'1 de setembre de 2010, de la Universitat d'Alacant, per la qual es convoquen concursos d'accés a places de cossos de funcionaris docents universitaris.
-------------------------------------------------------------------------------------------------------------------------------------------------------------------

### Dades del document

Número de DOGV
:   6359

Data del DOGV
:   21-09-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/9975


Data del document
:   01-09-2010

Organisme emissor
:   Universitat d'Alacant

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ d'1 de setembre de 2010, de la Universitat d'Alacant, per la qual es convoquen concursos d'accés a places de cossos de funcionaris docents universitaris. [2010/9975]
D'acord amb l'establit en l'article 144 de l'Estatut de la Universitat d'Alacant i en la base 3 de la normativa de la Universitat d'Alacant per a la regulació dels concursos d'accés als cossos docents universitaris, aquest Rectorat, en ús de les seues competències, ha resolt:
Convocar a concurs d'accés les places que es relacionen en l'annex I de la present Resolución, d'acord amb les següents bases:
Primera. Règim jurídic
Aquest concurs d'accés es regirà per les bases d'aquesta convocatòria, per l'establit en la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; el Reial Decret 1313/2007, de 5 d'octubre, pel qual es regula el règim dels concursos d'accés a cossos docents universitaris; l'Estatut de la Universitat d'Alacant, aprovat per Decret 73/2004, de 7 de maig, del Consell de la Generalitat (DOCV de 18 de maig de 2004); l'Acord de Consell de Govern de 27 de febrer de 2009, pel qual s'aprova la normativa de la Universitat d'Alacant per a la regulació dels concursos d'accés als cossos docents universitaris; i altra normativa de general aplicació.
Segona. Requisits dels candidats
Per a ser admesos a aquest concurs d'accés s'hauran de reunir els següents requisits, el compliment dels quals ha d'estar referit a la data d'expiració del termini fixat per a la presentació de sol·licituds i mantenir-se fins al moment de la presa de possessió.
2.1. Requisits generals
2.1.1. Els recollits en l'article 56 de la Llei 7/2007, de 12 d'abril, de l'Estatut Bàsic de l'Empleat Públic:
a) Nacionalitat. Tindre la nacionalitat espanyola, ser nacional d'algun dels estats membres de la Unió Europea o ser nacional d'un estat inclòs en l'àmbit d'aplicació dels tractats internacionals celebrats per la Unió Europea i ratificats per Espanya en els que s'aplique la lliure circulació de treballadors.
També podran ser admesos, siga quina siga la seua nacionalitat, el cònjuge dels espanyols i dels nacionals d'altres estats membres de la Unió Europea, sempre que no estiguen separats de dret, i els seus descendents i els del seu cònjuge, sempre que no estiguen separats de dret, siguen menors de vint-i-un anys o majors de la dita edat dependents.
b) Tenir complits 16 anys d'edat i no superar de l'edat màxima de jubilació forçosa.
c) Posseir la capacitat funcional per a l'acompliment de les tasques.
d) No haver sigut separat, per mitjà d'expedient disciplinari, del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari en el qual haguera sigut separat o inhabilitat. En el cas de ser nacional d'altre estat, no trobar-se inhabilitat o en situació equivalent ni haver sigut sotmès a sanció disciplinària o equivalent que impedisca, en el seu estat, en els mateixos termes l'accés a l'ocupació pública.
L'acompliment de les places convocades quedarà sotmés a la Llei 53/1984, de 26 de desembre, i a les normes de desenvolupament, en matèria d'incompatibilitats.
2.1.2. Els aspirants que no siguen de nacionalitat espanyola hauran d'acreditar un coneixement adequat de qualsevol de les llengües oficials de la Comunitat Valenciana per al desenvolupament de les seues funcions.
2.1.3. Els aspirants que sol·liciten plaça amb perfil lingüístic valencià, hauran d'acreditar el coneixement del mateix a nivell mitjà.
2.1.4. Abonar les taxes corresponents en concepte de drets d'examen.
2.2. Requisit específic
2.2.1. Estar acreditat d'acord amb l'establit en el Reial Decret 1312/2007, de 5 d'octubre, pel qual s'estableix l'acreditació nacional per a l'accés als cossos docents universitaris.
2.2.2. Així mateix podran presentar-se qui pertanyen al cos docent universitari corresponent o superior i no es troben en el cas arreplegat en l'article 65.2 de la Llei Orgànica 4/2007, de 12 d'abril o estiguen habilitats conforme a l'establit en el Reial Decret 774/2002, de 26 de juliol, pel qual es regula el sistema d'habilitació nacional per a l'accés a cossos de funcionaris docents universitaris i el règim dels concursos d'accés respectius.
Tercera. Sol·licituds
3.1. Les persones que desitgen prendre part en els concursos presentaran, per cada plaça sol·licitada, la corresponent instància segellada en el termini de 20 dies hàbils comptadors des de l'endemà de publicar-se aquesta convocatòria en el Butlletí Oficial de l'Estat, en l'oficina principal del Registre General de la Universitat o en les oficines auxiliars, situades a les secretaries de centre i en la seu d'Alacant, o bé, per qualsevol dels procediments establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999 . Les sol·licituds que es presenten a través de les oficines de correus hauran d'enviar-se en sobre obert perquè l'empleat de Correus puga estampar en cadascuna d'elles el segell de dates abans de la seua certificació i adreçar-se al campus de Sant Vicent del Raspeig, apartat 99, 03306 Alacant. Aquesta sol·licitud, que s'ajustarà al model que s'acompanya en l'annex II d'aquesta convocatòria, degudament emplenada, anirà acompanyada dels següents documents:
a) Fotocòpia del document nacional d'identitat o, en cas d'estrangers, del document que acredite la seua identitat, nacionalitat idata de naixement.
b) Fotocòpia del document que acredite estar acreditat o habilitat, d'acord amb l'establit en la base 2.2.
En cas de ser funcionari dels cossos docents universitaris, hauran de presentar document que acredite el cos i àrea de coneixement.
c) Per a l'acreditació del requisit arreplegat en la base 2.1.2, haurà d'aportar fotocòpia del document que acredite un coneixement adequat de qualsevol de les llengües oficials de la Comunitat Valenciana per al desenvolupament de les seues funcions. En defecte d'això, l'acreditació d'aquest coneixement es determinarà per la comissió en el desenvolupament de la prova contemplada en la base 8.3.
d) Els qui sol·liciten plaça en la qual s'establisca perfil lingüístic valencià, fotocòpia d'algun dels documents següents: certificat de Capacitació Docent en Valencià de la Conselleria de Cultura, Educació i Esport; certificat de Nivell Mitjà dels cursos de valencià de la Universitat d'Alacant, o document equivalent expedit per qualsevol altra de les universitats de l'àmbit lingüístic català, certificat de Grau Mitjà de la Junta Qualificadora de Coneixements de Valencià, o document equivalent expedit per la Generalitat de Catalunya o pel Govern de les Illes Balears.
e) Resguard que justifique el pagament de 24,82 euros en concepte de drets d'examen, que s'ingressaran, en efectiu o mitjançant transferència bancària, en la Caixa d'Estalvis del Mediterrani (WJD-2629) d'Alacant, en el compte número 4101857225 de l'oficina 3191, DC 11, juntament amb el nom i els cognoms, caldrà indicar-hi el número del concurs i de la plaça.
Quarta. Protecció de dades personals
Les dades de caràcter personal aportades pels aspirants quedaran incloses en el fitxer automatitzat de personal d'aquesta Universitat, que es compromet a no fer-ne un ús diferent d'aquell per al qual han sigut sol·licitades, segons la resolució de la Universitat d'Alacant, de 17 de desembre de 2002, per la qual es regula els fitxers automatitzats de dades de caràcter personal (DOCV de 15 de gener de 2003).
La Universitat d'Alacant informa així mateix, sobre la possibilitat d'exercir els drets d'accés, rectificació, cancel·lació i, si escau, d'oposició, que preveu l'article 5 de la Llei Orgànica 15/1999, de 13 de desembre, de Protecció de Dades; que han de ser exercits, per escrit, davant el gerent d'aquesta Universitat.
Cinquena. Informació i notificacions del procediment
5.1. D'acord amb el previst en l'article 59.6.b de la Llei 30/1992, de 26 novembre, modificada per la Llei 4/1999, les publicacions detallades en les bases següents substituiran la notificació personal als interessats i produiran els mateixos efectes.
5.2. En el cas d'haver-se de fer alguna notificació personal a l'interessat a la seua adreça postal, es considerarà com vàlida la indicada en la seua instància, de manera que si en el desenvolupament del procediment s'hi produeix cap canvi en aquesta, serà responsabilitat de l'interessat comunicar-ho.
5.3. La informació referent a aquesta convocatòria pot consultar-se en la pàgina web de la Universitat d'Alacant, a través de la següent adreça
Sisena. Relació d'admesos i exclosos
6.1. Finalitzat el termini de presentació de sol·licituds, el rector de la Universitat d'Alacant, dictarà una resolució que es publicarà al tauler d'anuncis de l'edifici de Rectorat i en la pàgina web del Servei de Selecció i Formació, en la qual constarà la relació provisional d'admesos i exclosos, i s'indicarà en aquest cas les causes d'exclusió.
Contra aquesta resolució els interessats podran presentar reclamació o esmena en el termini de 10 dies hàbils, comptador des de l'endemà de la seua publicació.
6.2. Finalitzat aquest termini, es publicarà en els mateixos llocs una resolució en la qual, a més de declarar aprovada la relació definitiva d'admesos i exclosos, s'arreplegarà el lloc, la data i l'hora de celebració de l'acte de presentació referit en la base 8.
Contra aquesta resolució, que posa fi a la via administrativa, es podrà interposar recurs de reposició en el termini d'un mes o, directament, recurs contenciós administratiu en el termini de dos mesos, comptador des de l'endemà de la publicació de la citada resolució, conforme a l'article 46 de la Llei 29/1998, de 13 de juliol, reguladora de la Jurisdicció Contenciósa Administrativa.
6.3. Els candidats que resulten exclosos en la relació definitiva podran sol·licitar el reintegrament de les taxes per drets d'examen, mitjançant instància dirigida al Vicerectorat de Planificació Econòmica de la Universitat d'Alacant, en la qual es farà constar, entre altres dades, els de tipus bancari on es farà efectiva la transferencia.
Setena. Comissions del concurs d'accés
7.1. La composició de la comissió jutjadora corresponent a cada concurs figura en l'annex IV d'aquesta convocatòria i els curriculum vitae dels membres titulars es publicarà en la pàgina web del Servei de Selecció i Formació.
7.2. Les comissions jutjadores hauran de constituir-se en el termini màxim de tres mesos, comptador des de l'endemà de la publicació de la convocatòria del concurs d'accés, i hauran d'ajustar-se en el seu funcionament a l'establit en la base 6 i següents de la normativa de desenvolupament d'aquesta Universitat.
Vuitena. Desenvolupament del concurs
8.1. Acte de constitució. En aquest acte la comissió fixarà els criteris específics de valoració, que haurien d'ajustar-se als criteris bàsics establits en l'article 145.2 de l'Estatut de la Universitat d'Alacant i als criteris generals recollits en la base 7 de la normativa de desenvolupament d'aquesta Universitat. Es publicaran en els locals on se celebre la sessió i en el tauler d'anuncis de l'edifici de Rectorat, amb antelació a l'acte de presentació.
8.2. Presentació. En l'acte de presentació, que serà públic, els concursants entregaran al president de la comissió el seu historial acadèmic, docent i investigador per quintuplicat, juntament amb un exemplar de les publicacions i documents acreditatius dels mèrits adduïts i, també per quintuplicat, el projecte docent i investigador. El curriculum vitae haurà d'ajustar-se al model que figura en l'annex III de la present convocatòria.
En aquest mateix acte, la comissió establirà:
a) L'ordre d'actuació dels aspirants en les proves mitjançant sorteig públic.
b) El calendari de les proves, que tindrà lloc en el termini màxim de 15 dies naturals comptador des de l'endemà de l'acte de presentació.
c) El termini fixat perquè qualsevol concursant puga examinar la documentació lliurada per la resta de concursants.
Després de l'acte de presentació, la comissió farà pública en els locals on se celebre la sessió i en el tauler d'anuncis de l'edifici de Rectorat una resolució amb els acords adoptats en aquesta sessió.
8.3. Prova. Totes les proves es realitzaran en sessió pública i tindran caràcter obligatori.
Quan la plaça convocada tinga un perfil lingüístic, el desenvolupament de la prova podrà realitzar-se conforme a aquest.
a) Els concursos d'accés a places de catedràtic d'universitat constaran d'una prova dividida en dues parts. La primera comprendrà l'exposició oral dels seus mèrits i historial acadèmic, docent i investigador, així com de les directrius fonamentals del seu projecte docent. La segona part consistirà en l'exposició oral d'un projecte d'investigació. Per al desenvolupament de cadascuna de les parts els candidats disposaran d'un temps màxim de 60 minuts. Seguidament, la comissió podrà realitzar preguntes, sol·licitar aclariments i debatre amb el concursant tots aquells aspectes que estime rellevants durant un temps màxim de dues hores.
b) Els concursos d'accés a places de professor titular d'universitat constaran d'una prova dividida en dues parts. La primera part comprendrà l'exposició oral dels seus mèrits i historial acadèmic, docent i investigador, així com del seu projecte docent i investigador. El projecte docent haurà d'incloure, en tot cas, el programa d'una o diverses assignatures de matèries bàsiques o obligatòries de plans d'estudi vigents en la Universitat d'Alacant, i haurà de fer referència expressa a la planificació i els recursos docents empleats. Per al desenvolupament d'aquesta part els candidats disposaran d'un temps màxim de seixanta minuts. Seguidament, la comissió podrà realitzar preguntes, sol·licitar aclariments i debatre amb el concursant tots aquells aspectes que estime rellevants durant un temps màxim de 90 minuts.
La segona part de la prova, consistirà en l'exposició oral d'un dels temes continguts en el projecte docent presentat, per al que el candidat proporcionarà prèviament al president de la comissió una relació de tres temes dels quals, per sorteig, es triarà un per a ser exposat. El candidat disposarà per a la realització d'aquesta prova d'un temps màxim de 60 minuts. Finalitzada l'exposició, la comissió podrà realitzar preguntes, sol·licitar aclariments i debatre amb el concursant tots aquells aspectes que estime rellevants durant un temps màxim de 90 minuts.
En ambdós casos, finalitzada la prova, la comissió o cadascun dels seus integrants, emetrà una valoració raonada sobre cada concursant, ajustada a cadascun dels criteris generals i específics de valoració prèviament establits, en la qual es valorarà l'historial acadèmic, docent i investigador, el projecte docent i investigador, així com les capacitats del candidat per a l'exposició i debat davant la comissió demostrades en la prova. A la vista dels informes, la comissió efectuarà una proposta motivada de provisió, que haurà de ser aprovada per, almenys, tres vots a favor.
Novena. Proposta de provisió i reclamacions
9.1. La comissió elevarà al rector, motivadament i amb caràcter vinculant, la proposta de provisió de la plaça, que haurà d'incloure l'avaluació de cada concursant desglossada per cadascun dels aspectes avaluats. Aquesta proposta es publicarà en el tauler d'anuncis de l'edifici de Rectorat i en la pàgina web del Servei de Selecció i Formació.
9.2. El procés podrà concloure amb la proposta de la comissió de no proveir la plaça convocada.
9.3. El temps transcorregut entre la publicació de la convocatòria de concurs d'accés i la resolució del mateix no podrà excedir de sis mesos.
9.4. Contra les propostes de les comissions dels concursos d'accés es podrà presentar reclamació davant el rector en el termini màxim de 10 dies hàbils, comptador des de l'endemà de la seua publicació en el tauler d'anuncis de l'edifici de Rectorat.
9.5. Els candidats proposats per a cada plaça, en el termini màxim de 10 dies hàbils comptador des de l'endemà de la publicació de la proposta de provisió, hauran d'acreditar el compliment dels requisits establits en la convocatòria mitjançant la presentació de la següent documentació:
a) Fotocopia compulsada del document nacional d'identitat o document equivalent.
b) Documentació acreditativa de complir els requisits específics recollits en l'apartat 2.2 d'aquesta convocatòria.
c) Certificació mèdica oficial de no patir malaltia ni defecte físic o psíquic per a l'acompliment de les funcions corresponents a professor d'universitat.
d) Declaració jurada de no haver estat separat de l'administració de l'Estat, institucional o local, ni de les administracions de les comunidades autònomes, en virtut d'expedient disciplinari, i no trobar-se inhabilitat per a l'exercici de la funció pública. Els aspirants que no posseïsquen la nacionalitat espanyola hauran de presentar declaració jurada o promesa de no estar sotmesos a sanció disciplinària o condemna penal que impedisca en el seu estat l'accés a la funció pública.
e) Els que tingueren la condició de funcionaris públics de carrera, estaran exempts de justificar els documents i requisitos dels apartats b) i c), i hauran de presentar un certificat del ministeri o organisme de què depenguen, acreditatiu de la seua condició de funcionaris i quantes circumstàncies consten en el seu full de serveis.
Deu. Nomenament i presa de possessió
10.1. Una vegada realitzat el tràmit anterior, el rector efectuarà el nomenament del candidat/s proposat/s, que serà publicat en el Butlletí Oficial de l'Estat i en el Diari Oficial de la Comunitat Valenciana i comunicat als registres oportuns i a la Secretaria General del Consell de Coordinació Universitària, especificant la denominació de la plaça, cos i àrea de coneixement.
10.2. Presa de possessió. En el termini màxim 20 dies, a comptador des de l'endemà de la publicació del nomenament en el Butlletí Oficial de l'Estat, el candidat proposat haurà de prendre possessió.
Alacant, 1 de setembre de 2010.- El rector, p. d. (Res. Rectoral 21.05.08), el vicerector d'Ordenació Acadèmica i Professorat: Jesús Pradells Nadal.
ANNEX I
Concurs número: CA102
Nombre de places: una.
Cos a què pertany la plaça: catedràtic d'universitat (DF02653).
Àrea de coneixement: Llengua Espanyola.
Departament: Filologia Espanyola, Lingüística General i Teoria de la Literatura.
Activitat docent: la corresponent a l'àrea de Llengua Espanyola.
Perfil investigador: Pragmàtica de l'espanyol.
Concurs número: CA103
Nombre de places: una.
Cos a què pertany la plaça: catedràtic d'universitat (DF02658).
Àrea de coneixement: Física de la Matèria Condensada.
Departament: Física Aplicada.
Activitat docent: la corresponent a l'àrea de Física de la Matèria Condensada.
Perfil investigador: Electrònica i Fotónica Orgàniques.
Concurs número: CA104
Nombre de places: una.
Cos a què pertany la plaça: catedràtic d'universitat (DF02661).
Àrea de coneixement: Química Orgànica.
Departament: Química Orgànica.
Activitat docent: la corresponent a l'àrea de Química Orgànica.
Perfil investigador: Química Orgànica.
Concurs número: CA105
Nombre de places: una.
Cos a què pertany la plaça: catedràtic d'universitat (DF02665).
Àrea de coneixement: Ecologia.
Departament: Ecologia.
Activitat docent: la corresponent a l'àrea de Ecologia. Docència en valencià.
Perfil investigador: Ecologia de la restauració d'ecosistemes semiàrids.
Concurs número: CA106
Nombre de places: una.
Cos a què pertany la plaça: catedràtic d'universitat (DF02666).
Àrea de coneixement: Història i Institucions Econòmiques.
Departament: Anàlisi Econòmica Aplicada.
Activitat docent: la corresponent a l'àrea d'Història i Institucions Econòmiques.
Concurs número: CA107
Nombre de places: una.
Cos a què pertany la plaça: professor titular d'universitat (DF02657).
Àrea de coneixement: Física Aplicada.
Departament: Física Aplicada.
Activitat docent: la corresponent a l'àrea de Física Aplicada.
Perfil investigador: Transport electrònic.
Concurs número: CA108
Nombre de places: una.
Cos a què pertany la plaça: professor titular d'universitat (DF02659).
Àrea de coneixement: Química Física.
Departament: Química Física.
Activitat docent: la corresponent a l'àrea de Química Física.
Perfil investigador: Química Quàntica.
Concurs número: CA109
Nombre de places: una.
Cos a què pertany la plaça: professor titular d'universitat (DF02660).
Àrea de coneixement: Química Física.
Departament: Química Física.
Activitat docent: la corresponent a l'àrea de Química Física.
Perfil investigador: Química Física.
Concurs número: CA110
Nombre de places: una.
Cos a què pertany la plaça: professor titular d'universitat (DF02668).
Àrea de coneixement: Antropologia Social.
Departament: Humanitats Contemporànies.
Activitat docent: la corresponent a l'àrea de Antropologia Social.
Perfil investigador: Trastorns del comportament alimentari.ANNEX IV
Nº DE PLAÇA: DF02653
CATEGORÍA DE LA PLAÇA: catedràtic d'universitat
ÀREA DE CONEIXEMENT: Llengua Espanyola
Comissió titular
PRESIDENT: Emilio Antonio Briz Gómez, catedràtic d'universitat de la Universitat de València
SECRETARIA: Dolores Azorín Fernández, catedràtica d'universitat de la Universitat d'Alacant
VOCAL: Salvador Pons Bordería, catedràtic d'universitat de la Universitat de València
VOCAL: José Luis Cifuentes Honrubia, catedràtic d'universitat de la Universitat d'Alacant
VOCAL: Agustín Vera Luján, catedràtic d'universitat de la Universidad Nacional de Educación a Distancia
Comissió suplent
PRESIDENTA: Milagros Aleza Izquierdo, catedràtica d'universitat de la Universitat de València
SECRETARI: Juan Antonio Moya Corral, catedràtic d'universitat de la Universidad de Granada
VOCAL: María Pilar Díez de Revenga, catedràtica d'universitat de la Universitat de Múrcia
VOCAL: Antonio Narbona Jiménez, catedràtic d'universitat de la Universidad de Sevilla
VOCAL: Margarita Lliteras Poncel, catedràtica d'universitat de la Universidad de Valladolid
Nº DE PLAÇA: DF02658
CATEGORÍA DE LA PLAÇA: catedràtic d'universitat
ÀREA DE CONEIXEMENT: Física de la Matèria Condensada
Comissió titular
PRESIDENT: Enrique Louis Cereceda, catedràtic d'universitat de la Universitat d'Alacant
SECRETARIA: Rosa Monreal Vélez, catedràtica d'universitat de la Universidad Autónoma de Madrid
VOCAL: Juan Colmenero de León, catedràtic d'universitat de la Universidad del País Vasco
VOCAL: Luis Viña Liste, catedràtic d'universitat de la Universidad Autónoma de Madrid
VOCAL: Joaquín Marro Borau, catedràtic d'universitat de la Universidad de Granada
Comissió suplent
PRESIDENT: Carlos Tejedor de Paz, catedràtic d'universitat de la Universidad Autónoma de Madrid
SECRETARIA: Mª Pilar López Sancho, Profesora de Investigación de la Instituto de Ciencia de Materiales
VOCAL: José A. de Saja Sáez, catedràtic d'universitat de la Universidad de Salamanca
VOCAL: Gloria Platero Coello, Profesora de Investigación de la Instituto de Ciencia de Materiales
VOCAL: Carmen Ocal García, Profesora de Investigación de la Instituto de Ciencia de Materiales
Nº DE PLAÇA: DF02661
CATEGORÍA DE LA PLAÇA: catedràtic d'universitat
ÀREA DE CONEIXEMENT: Química Orgànica
Comissió titular
PRESIDENT: Miguel A. Yus Astíz, catedràtic d'universitat de la Universitat d'Alacant
SECRETARIA: Mª Carmen Nájera Domingo, catedràtic d'universitat de la Universitat d'Alacant
VOCAL: Esther Domínguez Pérez, catedràtica d'universitat de la Universidad del País Vasco
VOCAL: José M. Saá Rodríguez, catedràtic d'universitat de la Universidad de las Islas Baleares
VOCAL: Joaquín Plumet Ortega, catedràtic d'universitat de la Universidad Complutense
Comissió suplent
PRESIDENT: Francisco Foubelo García, catedràtic d'universitat de la Universitat d'Alacant
SECRETARIA: Mª Belén Abarca González, catedràtica d'universitat de la Universitat de València
VOCAL: Mª Carmen Carreño García, catedràtica d'universitat de la Universidad Autónoma de Madrid
VOCAL: José M. Concellón Gracia, catedràtic d'universitat de la Universidad de Oviedo
VOCAL: Fernando Pedro Cossío Mora, catedràtica d'universitat de la Universidad del País Vasco
Nº DE PLAÇA: DF02665
CATEGORÍA DE LA PLAÇA: catedràtic d'universitat
ÀREA DE CONEIXEMENT: Ecologia
Comissió titular
PRESIDENT: Juan Bellot Abad, catedràtic d'universitat de la Universitat d'Alacant
SECRETARIA: Begoña Peco Vázquez, catedràtica d'universitat de la Universidad Autónoma de Madrid
VOCAL: Miren Onaindía Olalde, catedràtica d'universitat de la Universidad del País Vasco
VOCAL: Julia Toja Santillana, catedràtica d'universitat de la Universidad de Sevilla
VOCAL: José Raventós Bonvehí, catedràtic d'universitat de la Universitat d'Alacant
Comissió suplent
PRESIDENT: Francisco Lloret Maya, catedràtic d'universitat de la Universidad Autónoma de Barcelona
SECRETARIA: Mª Rosario Vidal-Abarca Gutiérrez, catedràtica d'universitat de la Universitat de Múrcia
VOCAL: Ferrán Rodá de Llanza, catedràtic d'universitat de la Universidad Autónoma de Barcelona
VOCAL: José Mª Rey Benayas, catedràtic d'universitat de la Universidad de Alcalá de Henares
VOCAL: Regino J. Zamora Rodríguez, catedràtic d'universitat de la Universidad de Granada
Nº DE PLAÇA: DF02666
CATEGORÍA DE LA PLAÇA: catedràtic d'universitat
ÀREA DE CONEIXEMENT: Història i Institucions Econòmiques
Comissió titular
PRESIDENT: Carlos Barciela López, catedràtic d'universitat de la Universitat d'Alacant
SECRETARIA: Aurora Gámez Amián, catedràtica d'universitat de la Universidad de Málaga
VOCAL: Jesús Mª Valdaliso Gago, catedràtic d'universitat de la Universidad del País Vasco
VOCAL: Antonio Macías Hernández, catedràtic d'universitat de la Universidad de La Laguna
VOCAL: José Morilla Critz, catedràtic d'universitat de la Universidad de Alcalá de Henares
Comissió suplent
PRESIDENT: Ángel García Sanz, catedràtic d'universitat de la Universidad de Valladolid
SECRETARIA: Francisca Antolín Fargas, catedràtica d'universitat de la Universitat de Barcelona
VOCAL: Mª José Rodríguez Galdo, catedràtica d'universitat de la Universidad de Santiago de Compostela
VOCAL: Antonio Escudero Gutiérrez, catedràtic d'universitat de la Universitat d'Alacant
VOCAL: José M. Martínez Carrión, catedràtic d'universitat de la Universitat de Múrcia
Nº DE PLAÇA: DF02657
CATEGORÍA DE LA PLAÇA: professor titular d'universitat
ÀREA DE CONEIXEMENT: Física Aplicada
Comissió titular
PRESIDENT: José M. Calleja Pardo, catedràtic d'universitat de la Universidad Autónoma de Madrid
SECRETARIA: Isabel Mª abril Sánchez, professora titular d'universitat de la Universitat d'Alacant
VOCAL: Andrés Cantarero Sáez, catedràtic d'universitat de la Universitat de València
VOCAL: José M. Villalvilla Soria, professor titular d'universitat de la Universitat d'Alacant
VOCAL: Ana Cros Stoter, professora titular d'universitat de la Universitat de València
Comissió suplent
PRESIDENT: José Antonio Vallés Abarca, catedràtic d'universitat de la Universitat d'Alacant
SECRETARIA: Mª Ángeles Díaz García, professora titular d'universitat de la Universitat d'Alacant
VOCAL: Mª Dolores Baró Marine, catedràtica d'universitat de la Universidad Autónoma de Barcelona
VOCAL: Enrique Louis Cereceda, catedràtic d'universitat de la Universitat d'Alacant
VOCAL: Mª José Caturla Terol, professora titular d'universitat de la Universitat d'Alacant
Nº DE PLAÇA: DF02659
CATEGORÍA DE LA PLAÇA: professor titular d'universitat
ÀREA DE CONEIXEMENT: Química Física
Comissió titular
PRESIDENT: Emilio San Fabián Maroto, catedràtic d'universitat de la Universitat d'Alacant
SECRETARIA: Emilia Morallón Núñez, catedràtica d'universitat de la Universitat d'Alacant
VOCAL: Mª Alicia Torre García, catedràtica d'universitat de la Universidad del País Vasco
VOCAL: José M. García de la Vega, catedràtic d'universitat de la Universidad Autónoma de Madrid
VOCAL: Zoila Barandiarán Piedra, professora titular d'universitat de la Universidad Autónoma de Madrid
Comissió suplent
PRESIDENT: Juan M. Pérez Martínez, catedràtic d'universitat de la Universitat d'Alacant
SECRETARIA: Mª Paz Galache Payá, professora titular d'universitat de la Universitat d'Alacant
VOCAL: María Sodupe Roure, catedràtica d'universitat de la Universidad Autónoma de Barcelona
VOCAL: Enrique Ortí Guillén, catedràtic d'universitat de la Universitat de València
VOCAL: José A. Sordo Gonzalo, catedràtic d'universitat de la Universidad de Oviedo
Nº DE PLAÇA: DF02660
CATEGORÍA DE LA PLAÇA: professor titular d'universitat
ÀREA DE CONEIXEMENT: Química Física
Comissió titular
PRESIDENTA: Perla Wahnon Benarroch, catedràtica d'universitat de la Universidad Politécnica de Madrid
SECRETARI: Roberto Gómez Torregrosa, professor titular d'universitat de la Universitat d'Alacant
VOCAL: Mª Concepción Pando García-Pumarino, catedràtica d'universitat de la Universidad Complutense
VOCAL: José A. Ayllón Esteve, professor titular d'universitat de la Universidad Autónoma de Barcelona
VOCAL: Joaquín Martín Calleja, professor titular d'universitat de la Universidad de Cádiz
Comissió suplent
PRESIDENTA: María Sodupe Roure, catedràtica d'universitat de la Universidad Autónoma de Barcelona
SECRETARI: José González García, professor titular d'universitat de la Universitat d'Alacant
VOCAL: Mª Paz Galache Payá, professora titular d'universitat de la Universitat d'Alacant
VOCAL: Ana Mª Amat Payá, Catedrática de Escuela Universitaria de la Universidad Politécnica de Valencia
VOCAL: Juan A. Anta Montalvo, professor titular d'universitat de la Universidad Pablo Olavide
Nº DE PLAÇA: DF02668
CATEGORÍA DE LA PLAÇA: professor titular d'universitat
ÀREA DE CONEIXEMENT: Antropologia Social
Comissió titular
PRESIDENTA: Mª Jesús Buxó Rey, catedràtica d'universitat de la Universitat de Barcelona
SECRETARI: Luis Álvarez Munarriz, catedràtic d'universitat de la Universitat de Múrcia
VOCAL: José Eloy Gómez Pellón, professor titular d'universitat de la Universidad de Cantabria
VOCAL: Francisco Checa Olmos, professor titular d'universitat de la Universidad de Almería
VOCAL: Beatriz Moncó Rebollo, professora titular d'universitat de la Universidad Complutense
Comissió suplent
PRESIDENT: Honorio M. Velasco Maíllo, catedràtic d'universitat de la Universidad Nacional de Educación a Distancia
SECRETARIA: Pilar Sanchíz Ochoa, catedràtica d'universitat de la Universidad de Sevilla
VOCAL: Celeste Jiménez de Madariaga, professora titular d'universitat de la Universidad de Huelva
VOCAL: Salvador Rodríguez Becerra, catedràtic d'universitat de la Universidad de Sevilla
VOCAL: Mercedes Cano Herrera, professora titular d'universitat de la Universidad de Valladolid